SUN วิ่งแรง 6% โบรกฯเชียร์ “ซื้อ” มองกำไรปกติปี 64 นิวไฮแตะ 227 ลบ.
SUN วิ่งแรง 6% โบรกฯเชียร์ “ซื้อ” มองกำไรปกติปี 64 นิวไฮแตะ 227 ลบ.
29 ธ.ค. 2563

ผู้สื่อข่าวรายงานว่า ราคาหุ้น บริษัท ซันสวีท จำกัด (มหาชน) จำกัด (มหาชน) หรือ SUN ณ เวลา 12.00 น. อยู่ที่ระดับ 4.20 บาท บวก 0.22 บาท หรือ 5.53% สูงสุดที่ระดับ 4.36 บาท ต่ำสุดที่ระดับ 4.06 บาท ด้วยมูลค่าการซื้อขาย 34.59 ล้านบาท

โดยนักวิเคราะห์คาดการณ์รายได้ปี 64 ที่ 2,997 ล้านบาท เติบโต 15.3% จากปีก่อน โดยเพิ่มขึ้นจาก 1) รายได้ส่งออกที่คาดเติบโต 11.4% จากปีก่อน จากทั้งลูกค้ารายใหม่ และลูกค้ารายเก่า ประกอบกับการรุกตลาดใหม่ๆ ในยุโรป และตะวันออกกลาง 2)รายได้ในประเทศคาดจะเติบโตสูง 38% จากปีก่อน จากกลุ่มสินค้าพร้อมรับประทานที่มี GPM สูงกว่าค่าเฉลี่ย ซึ่งจะเห็นรายได้ของกลุ่มนี้ชัดเจนมากขึ้นในปี 2564
ขณะที่ GPM เราคาดดีขึ้น เป็น 17.7% จาก 17.5% ในปี 2563 จากกำลังการผลิตที่สูงขึ้นช่วยลดต้นทุนคงที่ต่อหน่วย และปริมาณ ยอดขายสินค้ากลุ่มพร้อมรับประทานที่สูงขึ้น SG&amp;A/Sales ทรงตัวเท่ากับปีก่อนที่ 8.9% คาดกำไรปกติ ปี 2564 ของ SUN ที่ 227.0 ล้านบาท (+14.4% จากปีก่อน) เป็นระดับสูงสุดใหม่ถึงแม้จะมีฐานที่สูงในปี 2563 เรา ใช้ PER ที่ 12 เท่า ในการประเมินมูลค่า SUN ได้ราคาเป้าหมายปี 2564 ที่ 6.35 บาทต่อหุ้น ราคาปัจจุบันซื้อขายที่ PER64 ที่ 7.0 เท่า มีUpside gain 70.22% คาดปันผลปี 2563 ที่ 0.20 บาทต่อ หุ้น (ครึ่งปีแรกจ่ายไปแล้ว 0.05บาทต่อหุ้น) หรือให้ผลตอบแทน 5.4% และปี 2564 ที่ 0.26 บาท ต่อหุ้น หรือให้ผลตอบแทน 7.1% เริ่มต้นให้คำแนะนำ “ซื้อ”
ด้าน บล.ฟิลลิป (ประเทศไทย) ระบุคงคำแนะนำ “ซื้อ” ราคาพื้นฐาน 5.14 บาท พร้อมประเมินแนวโน้มผลผลิตในปีหน้าจะยังดีต่อเนื่องทำให้การดำเนินงานยังเพิ่มขึ้น